Kui pikka ning piinarikas Inglismaa ajalugu lõpuks läbi sai, lükkasime lauale  Successors'i. Taas kord üks mõnus Card Driven mänguke GMT poolt, kus tegevus toimub vahetult pärast Aleksander Suure surma ning tema loodud impeeriumi pärija on üpriski segane. Mängijad saavad nina peale kaks tema kindralit ning üritavad ise impeeriumi troonile tõusta. Olin kohe mängu alguses suhteliselt kenasti positsioneeritud - üks mees Väike-Aasias ning teine Babüloonias - et hakata valitsejaks seaduslikul teel ehk siis legitiimsuse kogumise läbi.